Anugerah berbayar

Anugerah berbayar () ialah anugerah-anugerah yang diperoleh apabila seseorang atau suatu organisasi membayar sejumlah wang semata-mata untuk memperoleh anugerah itu sebagai langkah untuk memperoleh suatu pengiktirafan dan prestij yang palsu.

 Anugerah melibatkan buku 
Anugerah berbayar melibatkan industri perbukuan atau sastera dicirikan oleh tawaran ratusan jenis kategori anugerah agar setiap yang menempah suatu kategori anugerah memperoleh anugerah yang mereka kehendaki atau menjadi pihak yang tercalon. Selain itu, anugerah buku berbayar juga melibatkan pelbagai pakej berbayar serta tawaran-tawaran seperti pemasaran, pengiklanan di laman sesawang anugerah, dan piala anugerah. Permintaan anugerah berbayar jenis ini lazimnya datang daripada penerbit sendiri.

Contoh-contoh anugerah berbayar dalam bidang perbukuan termasuk Readers Favorite Awards, IndieReader Discovery Awards, dan Foreword INDIES.

 Anugerah melibatkan perniagaan 
Anugerah berbayar yang melibatkan perniagaan lazimnya direbut oleh pihak perniagaan kecil-kecilan yang ingin meningkatkan nama mereka berbanding dengan perniagaan-perniagaan lain. Contoh-contoh anugerah bisnes berbayar adalah seperti di bawah, berdasarkan siasatan oleh badan bukan kerajaan antarabangsa berkenaan antirasuah, Organized Crime and Corruption Reporting Project:

 Actualidad Magazine, Madrid, Sepanyol
 Global Trade Leaders' Club (GTLC)
 Otherways Management Association Club (OMAC)
 Europe Business Assembly (EBA), Oxford, United Kingdom
 Business Initiative Directions (BID), Madrid, Sepanyol  
 Global HR Excellence Awards, Mumbai, India
 The European Society for Quality Research (ESQR), Lausanne, Switzerland
 Readers Choice Awards, Shanghai

 Rujukan 

Kategori:Anugerah